钦定古今图书集成/理学汇编/学行典/第041卷 > 理数钤〈坤集上〉 > 通数取例挂一图之所自起
## 钦定古今图书集成/理学汇编/学行典/第041卷 > 理数钤〈坤集上〉 > 通数取例挂一图之所自起

内卦位：〈〉　此四位属右属阴，为内为后。　〈初爻二爻三爻四爻〉

天五位中，　　此位号为“五之位。”〈九之中也以左右阴阳进退消息取卦　五爻〉

外卦位：〈〉　此四位属左属阳，为外为前。　〈上爻〉

〈七百六十八爻之合〉

一千五百三十六爻之挂，三千七十二爻之变；

置通数，以《元会》运世之总数除之。〈即《观物篇》之六十篇内数。〉

假令元之《元》，置二万八千九百八十一万六千五百
七十六，抽中天五位一万布向右铺，为十千十百十
十十一。〈当时分布九千九百九十九〉除卦身八。〈阙〉八
千遂除元之元数一，则馀二万八千九百八十○万
一千九百九十九，则中位。左见八八属《坤》；右见一一
属干。左为外卦，右为内卦，则成地天《泰》卦也。他皆仿
此。

凡取卦若重，以阳进阴退，消息虚张，分布其数，其法
有五：先退阴。其退法或一不成，乃退二，不可过三，以
阴只有太少也。“先退阴”者，先阴后阳，亦是阴为下卦。
凡叠卦先从下起，故初九、初六也。此是阴退二。若退
阴又重，则于左进阳，其法或进一进二，不可过三，为
阳之太少，只有二也，此是阳进二。若阴阳进退了又
“重。乃虚张”五五乃天心之数也。应物现形。无所不在。
其虚张之法。亦先从阴后从阳。若虚张又重。〈或云虚张五恐
只是补位之空〉则消息一卦，其消息数皆不过八，亦先消息
阴，后消息阳，阴阳有消也，当是消阴息阳，消阳息阴。
凡取卦元之元，十六卦足，至元之会第一卦，即续其
数抽卦，满六十四卦，方正其会一段，方再铺过数，而
抽布除之。

凡数从中一万起，左右尽，则进损前位，以补下位，各
铺十，除卦身，是损中万，则除右卦身。若进位损百百
万，则除左卦身，令万系千，千尽则破万，令千系万，而
万尽，破十万百万，千万，皆如此。〈疑有错误〉